Here is a page extracted from Wikipedia that may contain CSS, HTML, and a lot of unformatted text.

Title: Esvinzadura
Content: Una esvinzadura ye a protrusión de cualsiquier organo u teixiu difuera d'a cavidat d'o cuerpo en que ye alochau normalment. As esvinzaduras mas comunas se desembolican en l'abdomen, cuan una debilidat d'a paret abdominal chenera un vueito, a traviés d'o que se produz una protrusión d'o peritoneo parietal. Tot y que as esvinzaduras mas conoixidas en medecina son as relacionadas con a cavidat abdominal, existen tamién esvinzaduras en puestos diferents como a esvinzadura discal y a esvinzadura cerebral.

Etiolochía 
 Conchenitas: por trastornos d'o desembolique.
 Adquiridas: por factors como que obesidat, repretamiento, esfuerzo fisico que aumenta a presión intraabdominal. .

 Traumaticas: por factors traumaticos. Por eixemplo, en os cans ye frecuent que cuan son atropellaus, o diafragma siga danyau parcialment u total, debant d'o que as fecegadas intestinals pueden pasar enta a cavidat toracica.

Cuadro clinico 
 Tumoración tova que aumenta con a tos, esfuerzos y bipedestación, y que disminuye en decubito y reposo.
 Dolor, que ye mayor cuan se ye formando a evachinación.
 Trastorno d'o transito intestinal: dificultat d'expulsión de gases y fecegadas. O grau va dende un simple repretamiento dica una obstrucción total d'o transito intestinal.

Clasificación 
 Seguntes etiolochía:
 Esvinzadura conchenita
 Esvinzadura adquirida
 Seguntes a suya morfolochía:
 Esvinzadura eslizada: o suyo conteniu (o meso u a viscera) fan parte d'a paret d'o saco.
 Seguntes localización:
 Esvinzadura de regato esofagico
 Esvinzadura d'hiato
 Esvinzadura inguinal
 Esvinzadura crural
 Esvinzadura umbilical
 Esvinzadura epigastrica
 Esvinzadura lumbar
 Esvinzadura discal
 Esvinzadura cerebral
 Esvinzadura paraestomal
 Seguntes o suyo tractamiento cirurchico:
 Esvinzadura reductible u simpla
 Esvinzadura irreductible u incarcerada: no se puet reducir, o que no implica compromiso vascular.
 Seguntes evolución:
 Esvinzadura no complicada
 Esvinzadura complicada u estrangullada: tiene compromiso vascular, ye decir, no recibe sangre en comprimir os vasos que a irrigan. Reducir una esvinzadura estrangullada ye contraindicau.
 Seguntes o conteniu d'o saco herniario:
 Esvinzadura de Richter: contiene solament parte d'a paret d'o bodiello, normalment o canto antimesenterico. Gosa estrangullar-se.
 Esvinzadura de Littré: a que contiene un diverticulo de Meckel
 Esvinzadura d'Amyand: a que contiene l'apendiz cecal con apendicitis u no.

Tractamiento 
Consiste en una intervención cirurchica para privar que s'embolique y s'estrangulle, seguida de rehabilitación y consumo de medecinas indicau por o doctor. Ista recibe o nombre d'hernioplastia.

Se veiga tamién 
 Esvinzadura discal
 Esvinzadura inguinal
 Esvinzadura umbilical
 Esvinzadura d'hiato
 Esvinzadura estrangullada
 Esvinzadura cerebral
 Diastasis de rectos
 Esvinzadura paraestomal
 Esvinzadura de Garengeot

Vinclos externos 

  Recursos sobre esvinzaduras 
  Os sintomas d'a esvinzadura

Terminolochía medica
Malautías
Aparato dichestivo
Malautías neurolochicas